Document ID: /roh_data/filtered/fineweb-2-filterrobots_roh.jsonl.gz/24402

Grischun Central
Il tschaiver è arrivà en il Surses
125 scolaras e scolaras dal Surses han fatg part al til da tschaiver a Savognin. Mintga classa ha gì in motto. Uschia èn per exempel stads da vesair pirats, umens da naiv ed emoji’s, e tar la sisavla classa èn ils mattatschs sa vestgids sco dunnas, e las mattas èn sa vestgidas sco umens.
Sin la plazza da scola hai dà in concert da la musica da tschaiver, ils Fetters Sursetters. Là han ils scolars lura er preschentà lur cloms da gruppa. A la fin dal suentermezdi hai dà turta e da baiver per tuts. Sa participads al til da tschaiver èn ils uffants da la scoletta e da la scola primara.